Մայրենի (հանդես)

«Մայրենի», ՀՀ լուսավորության նախարարության ուսումնամեթոդական երկամսյա հանդես։

Պատմություն 
Լույս է տեսել 1966-1995 թվականներին (մինչև 1982 թվականը եղել է «Սովետական մանկավարժ» ամսագրի հավելված, 1966-1990 թվականներին կոչվել է «Հայոց լեզուն և գրականությունը դպրոցում») Երևանում։ Խմբագիրներն են եղել Ռոմա Դալլաքյանը, Պատվական Խաչատրյանը, Միքայել Մկրտչյանը, Դավիթ Գասպարյանը, Լյուդվիգ Կարապետյանը, Լավրենտի Միրզոյանը, Անահիտ Ադամյանը։ 

Պարբերականը լուսաբանել է հայոց լեզվի և գրականության ուսուցման մեթոդիկայի, խոսքի զարգացման, մայրենիի անաղարտության պահպանման հարցեր։ Վերջին շրջանում ավելի հաճախ անդրադարձել է հայոց պատմության, մանկավարժության և փիլիսոփայության հարցերին, տպագրել սփյուռքահայ հեղինակների անտիպ գործեր։

Հայկական կրթական պարբերականներ
Հայկական գրական պարբերականներ
Հայկական մշակութային պարբերականներ
Հայաստանի հանդեսներ
Հայկական ԽՍՀ հանդեսներ